Official Journal L 278 , 23/10/2001 P. 0006 - 0008



Ir-Regolament tal-Kummissjoni (KE) Nru 2065/2001 tat-22 ta' Ottubru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 rigward it-tagħrif lill-konsumatur dwar prodotti tas-sajd u akwakultura (Test b'rilevanza għaż-ŻEE) IL-KUMMISJONI TAL- KOMUNITAJIET EWROPEJ, Wara li kkunsidrat it-Trattat li jistabbilixxi il-Komunità Ewropea, Wara li kkunsidrat ir-Regolament tal-Kunsill (KEE) Nru 104/2000 tas-17 ta' Diċembru 1999 dwar l-organiżżazzjoni komuni tas-swieq fi prodotti tas-sajd u akwakultura [1], kif l-aħħar emendat bir-Regolament tal-Kummissjoni (KE) Nru 939/2001 [2] u b'mod partikolari l-Artikolu 4(4) migjub fih, Billi: (1) L-Artikolu 4 tar-Regolament (KE) Nru 104/2000 jipprovdi li ċerti prodotti tas-sajd jistgħu jiġu offruti għall-bejgħ bl-imnut biss bil-kondizzjoni li numru ta' ħtiġijiet rigward it-tagħrif tal-konsumatur jiġu mħarsa. L-implikazzjonijiet ta' dik l-obbligazzjoni għandhom jiġu speċifikati. (2) Għandu jkun possibbli li l-listi ta' deskrizzjoni kummerċjali aċċettati fit-territorju ta' l-Istati Membri jkunu jistgħu jinbidlu fid-dawl tal-ħtiġijiet tas-suq. (3) Il-ħtiġijiet li jirregolaw it-tagħrif lill-konsumatur, b'mod partikolari fir-rigward tad-deskrizzjoni kummerċjali u l-metodu ta' ptoduzzjoni ta' speċi, u ż-żona li fiha tkun inqabdet, għandhom ikunu speċifikati. (4) Kwantitajiet żgħar ta' prodotti jistgħu jiġu biss eżentati mill-obbligazzjoni fir-rigward ta' l-immarkar jew tikkettjar jekk ikunu jikkonformaw ma' numru ta' ħtiġijiet, li għandhom ikunu mfissra. (5) L-iskop tat-tagħrif li għandu jiġi mgħoddi matul l-istadji kollha tal-katina tal-bejgħ għandhom jiġi speċifikati. (6) Għandha ssir disposizzjoni biex l-Istati Membri jistabbilixxu arranġamenti għall-verifika tal-provenjenza tal-prodotti koperti b'dan ir-Regolament. (7) Il-Miżuri li għalihom jipprovdi dan ir-Regolament huma skond l-opinjoni tal-Kumitat ta' Amministrazzjoni tal-Prodotti tas-Sajd, ADOTTAT DAN IR-REGOLAMENT: KAPITOLU I Ambitu Artikolu 1 Mingħajr preġudizzju għad-disposizzjonijiet applikabbli skond id-Direttiva 2000/13/EC tal-Parlament Ewropew u tal-Kunsill [3], dan ir-Regolament għandu jkun jgħodd għall-prodotti tas-sajd u akwakultura nklużi fil-listi u koperti bil-preżentazzjonijiet li jaqgħu taħt il-Kapitolu 3 tan-Nomenklatura Magħquda li huma mqiegħeda fis-suq fil-Komunita, irrispettivament mill-oriġini tagħhom, inklużi prodotti li jiġu pakkeġġati minn qabel. KAPITOLU II Tibdil fil-listi tad-deskrizzjonijiet kummerċjali u l-ħtiġijiet li jirregolaw it-tagħrif lill-konsumatur Artikolu 2 1. Kull speċi li ma tkunx inkluża fil-lista tad-deskrizzjonijiet kummerċjali aċċettata minn Stat Membru tista' titqiegħed taħt deskrizzjoni kummerċjali provviżorja stabbilita mill-awtorità kompetenti ta' Stat Membru. Deskrizzjoni kummerċjali definittiva nkluża fil-lista ta' deskrizzjonijiet aċċettati għandha titniżżel mill-Istat Membru fi żmien ħames xhur mid-data li fiha l-ispeċi in kwistjoni jingħata d-deskrizzjoni kummerċjali provviżorja. 2. Kull tibdil fil-lista tad-deskrizzjonijiet kummerċjali aċċettata minn Stat Membru għandu jiġi notifikat minnufih lill-Kummissjoni, li għandha tavża b'dan lill-Istati Membri l-oħra. Artikolu 3 Għall-finijiet ta' l-applikazzjoni ta' l-Artikolu 4(1)(a) tar-Regolament (KE) Nru 104/2000, id-deskrizzjoni kummerċjali ta' speċje għandha tkun kif stabbilita f'kull Stat Membru skond l-Artikolu 4(2) ta' dak ir-Regolament. L-operaturi jisgħu wkoll jindikaw l-isem xjentifiku ta' l-speċi konċernati mal-bejgħ lill-konsumatur finali. Artikolu 4 1. Ir-referenza għall-metodu ta' produzzjoni skond l-Artikolu 4(1)(b) tar-Regolament (KE) Nru 104/2000 għandha tkun tikkonsisti f'waħda mill-espressjonijiet li ġejjin, skond jekk il-prodott in kwistjoni jkunx inqabad, fil-baħar jew fl-ilma ħelu, jew li rriżulta minn akwakultura: - Bl-Ispanjol: "… pescado…" jew "… pescado en aguas dulces…" jew "… criado…", - bid-Daniż: "… fanget…" jew "… fanget i ferskvand…" jew "… opdrættet…", - bil-Ġermaniż: "… gefangen…" jew "… aus Binnenfischerei…" jew "… aus Aquakultur…" jew "gezüchtet…", - bil-Griek: "… a αλιευμένο…" jew "… αλιευμένο σε γλυκά νερά…" jew "… υδατοκαλλιέργειας. …", - bl-Ingliż: "… caught…" jew "… caught in freshwater…" jew "… farmed…" jew "… cultivated…", - bil-Franċiż: "… pêché…" jew "… pêché en eaux douces…" jew "… élevé…", - bit-Taljan: "… prodotto della pesca…" jew "… prodotto della pesca in acque dolci…" jew "… prodotto di acquacoltura…", - bl-Olandiż: "… gevangen …" jew "… gevangen in zoet water…" jew "… aquacultuurproduct…", - bil-Portugiż: "… capturado…" jew "… capturado em água doce…" jew "… de aquicultura…", - bil-Finlandiż: "… pyydetty…" jew "… pyydetty makeasta vedestä…" jew "… viljelty…", - bl-Isvediż: "… fiskad…" jew "… fiskad i sötvatten…" jew "… odlad…". - bil-Malti: "… maqbud…" jew "… maqbud fl-ilma ħelu…" jew "… imrobbi…" jew "… koltivat…", 2. Fil-każ ta' speċi maqbuda fil-baħar, l-Istati Membri jistgħu jawtorizzaw l-ommissjoni tar-referenza għall-metodu ta' produzzjoni mal-bejgħ lill-konsumatur finali bil-kondizzjoni li jkun ovvju mid-deskrizzjoni kummerċjali u ż-żona tal-qbid li jkunu speċi maqbuda mill-baħar. Awtorizzazzjoni ta' dan it-tip tista' ma' tingħatax jekk ikun hemm dubbju dwar il-metodu ta' produzzjoni. 3. Għall-finijiet ta' l-indikazzjoni tal-metodu ta' produzzjoni, il-prodotti mrobbija għandhom ikunu dawk li jirriżultaw mill-akwakultura kif deskritta fil-paragrafu 2.2(a) ta' l-Anness III għar-Regolament tal-Kunsill (KE) Nru 2792/1999 [4]. Artikolu 5 1. L-indikazzjoni taż-żona tal-qbid skond l-Artikolu 4(1)(c) tar-Regolament (KE) Nru 104/2000 għandha tkun tikkonsisti f'dan li ġej: (a) fil-każ ta' prodotti maqbuda fil-baħar, referenza għall-waħda miż-żoni msemmija fl-l-Anness għal dan ir-Regolament; (b) fil-każ ta' prodotti maqbuda fl-ilma ħelu, referenza għall-Istat Membru jew pajjiż terz ta' l-oriġini tal-prodott; (ċ) fil-każ ta' prodotti agrikoli, referenza għall-Istat Membru jew pajjiż terz li fih il-prodotti jgħaddu mill-istadju finali ta' żvilupp. Fejn il-prodott jitrabba f'aktar minn Stat Membru jew pajjiż terz wieħed, l-Istat Membru li fih jinbiegħ lill-konsumatur finali jista' fiż-żmien ta' bejgħ bħal dak jawtorizza l-Istati Membri jew pajjiżi terzi varji li fihom jitrabba li jiġu indikati. 2. L-operaturi jistgħu jindikaw iż-żona tal-qbid aktar preciża. Artikolu 6 1. Fejn tiġi offruta għal-bejgħ kombinazzjoni ta' speċi differenti, l-indikazzjonijiet li ssir riferenza għalihom fl-Artikolu 4(1) tar-Regolament (KE) Nru 104/2000 għandhom jiġu provduti għal kull speċje. 2. Fejn tiġi offruta għall-bejgħ kombinazzjoni magħmula mill-istess speċje iżda li tkun ġejja minn metodi varji ta' produzzjoni, il-metodu ta' kull lott għandu jiġi ndikat. Fejn tiġi offruta għall-bejgħ kombinazzjoni li tkun tikkonsisti fl-istess speċje iżda li tkun ġejja minn varjetà ta' żoni ta' qbid jew pajjiżi ta' trobbija tal-ħut, għandha tiġi dikjarata ta' l-anqas iż-żona tal-grupp li jkun l-aktar rappreżentattiv f'termini ta' kwantità, flimkien ma' indikazzjoni li l-prodotti ġejjin ukoll minn żoni differenti ta' qbid u ta' trobbija tal-ħut. Artikolu 7 Għall-finijiet ta' l-applikazzjoni ta' l-Artikolu 4(1) tar-Regolament (KE) Nru 104/2000, kull Stat Membru għandu jistabbilixxi il-kwantitajiet żgħar ta' prodotti li jinbiegħu dirett lill-konsumatur, bil-kondizzjoni li dawn ma jeċċedux il-valur ta' EUR 20 għal kull xirja. Dawn il-kwantitajiet żgħar jistgħu jigu biss min-negozju tal-bejjiegħ stess. KAPITOLU III Rintraċċabbiltà u kontroll Artikolu 8 L-informazzjoni meħtieġa dwar id-deskrizzjoni kummerċjali, il-metodu ta' produzzjoni u żożna tal-qbid għandhom ikunu disponibbli f'kull stadju tat-tqegħid fis-suq ta' l-ispeċji konċernati. Din l-informazzjoni flimkien ma' l-isem xjentifiku ta' l-ispeċi konċernati għandhom jiġi provduti permezz ta' l-ittikkettjar jew l-ippakkeġġar tal-prodott, jew permezz ta' dokument kummerċjali li jakkumpanja l-oġġetti, nkluża l-fattura. Artikolu 9 1. l-Istati Membri għandhom jistabbilixxu l-arranġamenti għall-verifika ta' l-applikazzjoni ta' l-Artikolu 8. 2. l-Istati Membri għandhom jinnotifikaw lill-Kummissjoni, malli dawn jiġu addottati u sal-31 ta' Marzu 2002 l-aktar tard, bil-miżuri meħuda taħt il-paragrafu 1. L-Istati Membri għandhom jinnotifikaw lill-Kummissjoni sal-31 ta' Marzu 2002 l-aktar tard bil-miżuri eżistenti li jikkonformaw mal-ħtiġijiet ta' l-Artikolu 8. KAPITOLU IV Disposizzjonijiet finali Artikolu 10 Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jkun jgħodd mill-1 ta' Jannar 2002. Iżda, prodotti mqiegħeda fis-suq jew tikkettjati qabel dik id-data u pakketti li ma jikkonformawx ma' dan ir-Regolament jistgħu jitqegħdu fis-suq sakemm il-ħażniet jintużaw kollha. Dan ir-Regolament għandu jkun jorbot fl-intier tiegħu u japplika direttament fl-Istati Membri kollha. Magħmul fi Brussel, fit-22 ta' Ottubru 2001. Għall-Kummissjoni Franz Fischler Membru tal-Kummissjoni [1] ĠU L 17, tal-21.1.2000, p. 22. [2] ĠU L 132, tal-15.5.2001, p. 10. [3] ĠU L 109, tas-6.5.2000, p. 29. [4] ĠU L 337, tat-30.12.1999, p. 10. -------------------------------------------------- ANNESS Żona tal-qbid | Identifikazzjoni taż-żona | Majjistral ta' l-Atlantiku | Żona 21 FAO | Grigal ta' l-Atlantiku | Żona 27 FAO | Baħar Baltiku | Erja 27.IIId FAO | Majjistral Ċentrali ta' l-Atlantiku | Żona 31 FAO | Grigal Ċentrali ta' l-Atlantiku | Żona 34 FAO | Il-Lbiċ ta' l-Atlantiku | Żona 41 FAO | Ix-Xlokk ta' l-Atlantiku | Żona 47 FAO | Il-baħar Mediterran | Żoni 37.1, 37.2 u 37.3 FAO | Baħar l-Iswed | Żona 37.4 FAO | Oċean Indjan | Żoni 51 u 57 FAO | Oċean Paċifiku | Żoni 61, 67, 71, 77, 81 u 87 FAO | Antartiku | Żoni 48, 58 u 88 FAO | --------------------------------------------------